Απόστολος Αλεξανδρής

Ο Απόστολος Αλεξανδρής (1879 - 12 Απριλίου 1961) ήταν Έλληνας πολιτικός, βουλευτής Καρδίτσας, υπουργός και πρεσβευτής στη Βέρνη αλλά και συνεργάτης των Ναζί επί Κατοχής.«Απεβίωσε χθες ο Απόστολος Αλεξανδρής. Σήμερα η κηδεία του», εφ. Ελευθερία (13 Απριλίου 1961), σελ. 8.

 Βιογραφία 
Γεννήθηκε στη Λαμία και οι γονείς του ήταν πρόσφυγες που είχαν εγκατασταθεί εκεί από τη Θεσσαλία. Ο Αλεξανδρής ασχολήθηκε με τα κοινά από νεότατη ηλικία και εξελέγη ανεξάρτητος βουλευτής Καρδίτσας στις εκλογές του 1905. Εντάχθηκε στη λεγόμενη «Ομάδα των Ιαπώνων».«Ομάδα των "Ιαπώνων"», sansimera.gr. Ανακτήθηκε στις 14-05-2018. Αργότερα προσχώρησε στο Κόμμα Φιλελευθέρων. Στην κυβέρνηση του Ελευθερίου Βενιζέλου ανέλαβε υπουργός Εκκλησιαστικών και Δημόσιας Εκπαίδευσης, από τις 19 Οκτωβρίου 1910 ως τις 13 Ιουνίου 1912«Κυβέρνησις Ελευθερίου Βενιζέλου, Από 6.10.1910 έως 25.2.1915» . Γενική Γραμματεία της Κυβέρνησης. Έπειτα ανέλαβε υπουργός Εξωτερικών, από τις 28 Νοεμβρίου 1922 ως τις 5 Νοεμβρίου 1923. και υπουργός Γεωργίας από τις 22 Δεκεμβρίου 1930 ως τις 26 Μαΐου 1932. 

Κατά τη διάρκεια της Κατοχής αποτέλεσε συνεργάτη των Ναζί και συνέβαλε καθοριστικά στην δημιουργία και στη στελέχωση των ναζιστικών ταγμάτων ασφαλείας στη Θεσσαλία.Βασιλική Λάζου - Δημήτρης Σκαλτσής, ΕΑΣΑΔ: οι πρόθυμοι συνεργάτες των Γερμανών, στον συλλογικό τόμο "Κατοχική Βία (1939 - 1945), Η ελληνική & ευρωπαϊκή εμπειρία", εκδόσεις Ασίνη - δήμος Ν, Σκουφά,  Κομμένο Άρτας - Αθήνα 2016, σελ. 107 Χρημάτισε επίσης για βραχύβια θητεία υπουργός Εσωτερικών (και προσωρινός υπουργός ΤΤΤ και Εμπορικής Ναυτιλίας την ίδια περίοδο) από τις 24 ως τις 27 Ιανουαρίου 1947, Δικαιοσύνης από τις 27 Ιανουαρίου ως τις 27 Αυγούστου 1947 και Οικονομικών από τις 4 Απριλίου ως τις 4 Νοεμβρίου 1946. Τέλος, από τις 4 Νοεμβρίου 1946 ως τις 24 Ιανουαρίου 1947 υπηρέτησε ως υπουργός άνευ Χαρτοφυλακίου. Υπήρξε ιδρυτικό μέλος (1910) του δημοτικιστικού σωματείου Εκπαιδευτικός Όμιλος.
Ως το θάνατό του, τον Απρίλιο του 1961, ήταν ο τελευταίος εν ζωή πολιτικός που ήταν μέλος της κυβέρνησης Βενιζέλου του 1910.

 Παραπομπές 

Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες υπουργοί Εξωτερικών
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Οικονομικών
Κατηγορία:Έλληνες υπουργοί Ταχυδρομείων, Τηλεγράφων και Τηλεφώνων
Κατηγορία:Βουλευτές Καρδίτσας
Κατηγορία:Βουλευτές εκλεγμένοι με το κόμμα των Φιλελευθέρων
Α